CELEX: 61968CJ0021
Language: da
Date: 1969-05-06 00:00:00
Title: Domstolens Dom (Første Afdeling) af 6. maj 1969. # André Huybrechts mod Kommissionen for De Europæiske Fællesskaber. # Sag 21-68.

DOMSTOLENS DOM (FØRSTE AFDELING)
      AF 6. MAJ 1969
      
         André Huybrechts
      
      
         mod Kommissionen for De europæiske Fællesskaber
      
      Sag 21/68
      Processprog: Fransk
      
      Angående:
      Sagsøgerens udnævnelse til kontorchef for afdelingen »Udviklingsstudier« i generaldirektorat VIII — B.
      Domskonklusion :
      Sagsøgte frifindes.
      Generaladvokatens forslag til afgørelse:
      Sagsøgte bør frifindes.
      Sammendrag
      
               1.
            
            
               Tjenestemænd — stilling — opvurdering af en stilling
            
         
               2.
            
            
               Tjenestemænd — stilling — ingen ret til en bestemt stilling
            
         
               3.
            
            
               Tjenestemænd — forfremmelse — ingen begrundelsespligt — bevisbyrden for utilstrækkelig begrundelse hos den, der gør den gældende
               (Vedtægten for tjenestemænd i De europæiske Fællesskaber, artikel 45)
            
         
               1.
            
            
               Hverken opvurdering eller omplacering er som sådan omhandlet i vedtægten. Ifølge vedtægtens bestemmelser forløber tjenestemandens karriere efter en ordning med efterfølgende kategorier og lønklasser begyndende med den lønklasse, han er blevet ansat i.
            
         
               2.
            
            
               Vedtægten for tjenestemænd hjemler ikke disse nogen ret til en bestemt stilling men tillægger tværtimod ansættelses-myndigheden beføjelse til i tjenestens interesse at indsætte tjenestemændene i de forskellige stillinger, der svarer til deres lønklasse.
            
         
               3.
            
            
               Ansættelsesmyndigheden er ikke i henhold til artikel 45 forpligtet til at begrunde beslutninger om forfremmelse, i særdeleshed ikke over for ansøgere, der ikke er blevet forfremmet.
               Det påhviler den part, der påstår, at en sådan afgørelse er utilstrækkeligt begrundet, at påvise årsagen dertil eller at føre bevis herfor.